ผู้เชี่ยวชาญชี้ “เศรษฐกิจเอเชีย” ปี 65 โตแตะ 4.8% แม้เผชิญ “โควิด-19”
“จางอวี้เยี่ยน” หัวหน้าสถาบันเศรษฐศาสตร์และการเมืองโลก สังกัดสถาบันบัณฑิตสังคมศาสตร์จีน คาดการณ์การเติบโตทางเศรษฐกิจของเอเชียจะแตะร้อยละ 4.8 ในปี 2565 แม้เผชิญกับสถานการณ์แพร่ระบาดของเชื้อไวรัสโคโรนาสายพันธุ์ใหม่
“จางอวี้เยี่ยน” หัวหน้าสถาบันเศรษฐศาสตร์และการเมืองโลก สังกัดสถาบันบัณฑิตสังคมศาสตร์จีน คาดการณ์การเติบโตทางเศรษฐกิจของเอเชียจะแตะร้อยละ 4.8 ในปี 2565 แม้เผชิญกับสถานการณ์แพร่ระบาดของเชื้อไวรัสโคโรนาสายพันธุ์ใหม่
21 เม.ย. 2565

สำนักข่าวซินหัว รายงานว่า วานนี้ (20 เม.ย.65) จางอวี้เยี่ยน หัวหน้าสถาบันเศรษฐศาสตร์และการเมืองโลก สังกัดสถาบันบัณฑิตสังคมศาสตร์จีน ซึ่งเข้าร่วมการประชุมเอเชียโป๋อ๋าว (BFA) คาดการณ์การเติบโตทางเศรษฐกิจของเอเชียจะแตะร้อยละ 4.8 ในปี 2565
โดย จาง คาดการณ์ในนามทีมวิจัยของรายงานฉบับใหม่ที่ชื่อ “แนวโน้มเศรษฐกิจเอเชียและความก้าวหน้าเชิงบูรณาการ” (Asian Economic Outlook and Integration Progress) ซึ่งเผยแพร่โดยที่ประชุมฯ
ขณะที่รายงานฉบับดังกล่าวระบุว่า การรวมกลุ่มทางเศรษฐกิจในเอเชียยังคงดำเนินต่อไป แม้โรคติดเชื้อไวรัสโคโรนาสายพันธุ์ใหม่ (โควิด-19) จะก่อให้เกิดความเสียหายอย่างหนัก โดยหลายปัจจัยจะยังคงส่งผลกระทบต่อการเติบโตทางเศรษฐกิจของเอเชียในปี 2565 อาทิ โรคระบาดใหญ่ ปัญหาหนี้สิน และอุปทานผลิตภัณฑ์ขั้นปฐมภูมิ
ที่มา : ซินหัว